Diari Oficial de la Generalitat Valenciana


Sumari del DOGV 6799, del 19-06-2012 (2012/5412)

Notificació de la sentència dictada en el juí ordinari número 209/2011.
-----------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5412


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el juí ordinari número 209/2011. [2012/5412]  
Procediment ordinari 000209/2011-7-9  
De: Miriam Rony Susano Vespa.  
Procuradora: Pilar Ibáñez Martí.  
Contra: Ali Abdalla Salama Abou El Seoud, Hanawa El Sheshtawi Ahmed El Kassas i Heba Mohamed Abdel Sallam El Sayed Toussef.  
En este procediment de juí ordinari número 209/2011, seguit a instàncies de Miriam Romy Susano Vespa contra Ali Abdalla Salama Abou El Seoud, Hanawa El Sheshtawi Ahmed El Kassas i Heba Mohamed Abdel Sallam El Sayed Toussef, s'ha dictat la sentència que, literalment, és com segueix:  
«Miguel Ángel Casañ Llopis, magistrat del Jutjat de Primera Instància número 12 d'esta ciutat, he vist estes actuacions de procediment ordinari, registrades amb el número 000209/2011, promogut per Miriam Romy Susano Vespa, representada per la procuradora Pilar Ibáñez Martí i defensada per la lletrada María Teresa Íñiguez Velázquez, contra Ali Abdalla Salama Abou El Seoud, Hanawa El Sheshtawi Ahmed El Kassas i Heba Mohamed Abdel Sallam El Sayed Toussef.  
  
Dispositiva  
Estime de forma íntegra la demanda interposada per Pilar Ibáñez Martí, procuradora judicial i de Miriam Romy Susano Vespa (en nom i representació de la menor D. N. S.), declare nul·la la participació d'herència realitzada en data 4 de juliol de 2006 davant la Notaria d'Emilio Orts Calabuig, notari de la ciutat de València; declare D. N. S., hereva universal de son pare, Mohamed Ali Abdala Ali -sense perjuí que corresponga a la viuda- i, en conseqüència, condemne Ali Abdalla Salama Abou El Seoud, Hanawa El Sheshtawi Ahmed El Kassas i Heba Mohamed Abdel Sallam El Sayed Toussef, pares i viuda, respectivament, a restituir a l'hereva universal de son pare, l'esmentada menor, tots els béns que formen part del cabal relicte que compon herència jacent de Mohamed Ali Abdala Ali amb els seus fruits i interessos des de la mort d'este en data 9 de gener de 2006, i sense fer imposició expressa de les costes als demandats, atés que no s'han oposat a la pretensió presentada en la demanda inicial del procediment.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha d'interposar mitjançant un escrit que cal presentar en este Jutjat dins del termini de 20 dies hàbils comptadors des de l'endemà de la notificació, que es limite a esmentar la resolució objecte d'apel·lació, i amb l'acreditació prèvia d'haver-se consignat 50 euros en el compte de dipòsits i consignacions d'este Jutjat indicant sempre en concepte de «Recurs», seguit del codi «02 civil-apel·lació», i els esmentats conceptes i codi s'han d'indicar després dels 16 dígits del compte expedient (separats per un espai), si es realitza mitjançant transferència bancària. S'han de realitzar tants ingressos diferenciats com resolucions objecte de recurs (DA 15a LO 1/2009, de 3 de novembre), on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn). Esta és la sentència, que pronuncie, mane i firme. M. A. Casañ Llopis».  
I atés que els demandats esmentats, Ali Abdalla Salama Abou El Seoud, Hanawa El Sheshtawi Ahmed El Kassas i Heba Mohamed Abdel Sallam El Sayed Toussef, es troben en parador desconegut, s'expedeix este edicte a fi que valga de notificació de forma deguda.  
  
València, 2 d'abril de 2012.- La secretària judicial: Mónica Rubio Solanes.